കാട്ടുപോത്ത് വേട്ടക്കേസില് ഒളിവില് കഴിഞ്ഞ മുഖ്യപ്രതികളെ അറസ്റ്റ് ചെയ്തു താമരശേരി: കാട്ടുപോത്തിനെ വേട്ടയാടിയ കേസില് പ്രതികളെ പിടികൂടാന് എത്തിയ വനപാലകരെ വേട്ടനായ്ക്കളെ ഉപയോഗിച്ചു ആക്രമിച്ച കേസിലെ മുഖ്യ പ്രതികളും ഹൈക്കോടതി ഉത്തരവ് ലംഘിച്ചു ഒളിവില് കഴിഞ്ഞിരുന്നവരുമായ പൂവാറംതോട് കാക്യായാനിയില് ജില്സന് ജോസഫ് 33, കയ്യാലക്കകത്ത് വിനോജ് 33 മഞ്ഞകടവ് ആലയില് ജയ്സന് 54 എന്നിവരെയാണ് താമരശേരി റേഞ്ച് ഓഫീസര് എം.കെ. രാജീവ് കുമാറിന്റെ നേതൃത്വത്തില് വനപാലകര് തിരുവമ്ബാടിയില് നിന്നു അറസ്റ്റ് ചെയ്തത്. ഇക്കഴിഞ്ഞ ഏപ്രില് 21 ന് ഹൈക്കോടതി ഉത്തരവ് പ്രകാരം അന്വേഷണ ഉദ്യോഗസ്ഥനായ താമരശേരി റേഞ്ച് ഓഫീസര് മുമ്ബാകെ ഹാജരായ പ്രതികള് തെളിവെടുപ്പ് പൂര്ത്തിയാകും മുമ്ബേ ജാമ്യം നേടിയിരുന്നു. വനപാലകര് കോഴിക്കോട് ജില്ലാ കോടതിയെ സമീപിക്കുകയും പ്രതികളുടെ ജാമ്യം കോടതി റദ്ദാക്കി. തുടര്ന്ന് പ്രതികള് ഹൈക്കോടതിയെ സമീപിച്ചെങ്കിലും ഹൈക്കോടതി ജില്ലാ കോടതിയുടെ ജാമ്യം റദ്ദാക്കിയ ഉത്തരവ് ശരി വയ്ക്കുകയായിരുന്നു. പ്രതികള് കീഴടങ്ങാതെ ഹൈക്കോടതി ഉത്തരവ് ലംഘിച്ചു ഒളിവില് പോകുകയായിരുന്നു. ഇവര് ജീപ്പില് വരുന്നതായി രഹസ്യവിവരം കിട്ടിയതിന്റെ അടിസ്ഥാനത്തില് വനപാലകര് നടത്തിയ തെരച്ചിലിലാണ് തിരുവമ്ബാടിയില് നിന്നു പിടികൂടിയത്. താമരശേരി ജെഎഫ്സിഎം രണ്ടാം കോടതി റിമാന്ഡ് ചെയ്തു. പ്രതികളെ അന്വേഷണത്തിനായി കസ്റ്റഡിയില് വാങ്ങുമെന്ന് താമരശേരി റേഞ്ച് ഓഫീസര് അറിയിച്ചു. പ്രതികളെ പിടികൂടിയ സംഘത്തില് സെക്ഷന് ഫോറസ്റ്റ് ഓഫീസര്മാരായ കെ.കെ. സജീവ്കുമാര്, കെ. മണി, ബീറ്റ് ഫോറസ്റ്റ് ഓഫീസര്മാരായ സി. ആനന്ദരാജ്, എസ്.ബി. സന്ദീപ്, ഡ്രൈവര് ജിതേഷ് എന്നിവരുമുണ്ടായിരുന്നു.